ฮั่งเส็งปิดร่วง 494.28 จุด หลัง “ทรัมป์” คว้าชัยเลือกตั้งสหรัฐ
ฮั่งเส็งปิดร่วง 494.28 จุด หลัง "ทรัมป์" คว้าชัยเลือกตั้งสหรัฐ
9 พ.ย. 2559

ดัชนีฮั่งเส็งตลาดหุ้นฮ่องกงปิดร่วงลงในวันนี้ โดยดัชนีฮั่งเส็งร่วงลง 494.28 จุด หรือ 2.16% ปิดวันนี้ที่ 22,415.19 จุด เช่นเดียวกับตลาดหุ้นในภูมิภาค ภายหลังจากที่นายโดนัลด์ ทรัมป์ ได้รับชัยชนะในการเลือกตั้งประธานาธิบดีสหรัฐ
นายลู่ กัง โฆษกกระทรวงการต่างประเทศจีนเปิดเผยว่า จีนจะยังคงรักษาความสัมพันธ์อันดีต่อสหรัฐ หลังจากที่นายโดนัลด์ ทรัมป์ ได้รับชัยชนะในการเลือกตั้งประธานาธิบดีสหรัฐ
สำหรับจีนแล้ว สหรัฐถือเป็นคู่แข่งในเชิงภูมิรัฐศาสตร์แต่ก็เป็นคู่ค้ารายใหญ่ที่สุดของจีน ซึ่งไม่ว่านโยบายต่างประเทศของรัฐบาลชุดใหม่ที่มีต่อประเทศจีนจะเป็นอย่างไร ก็ย่อมส่งผลกระทบอย่างมีนัยสำคัญต่อเศรษฐกิจและการเมืองโลกแน่นอน 